Na temelju  članka 35. stavka 2. i članka 391. stavka 1. Zakona o vlasništvu i drugim stvarnim pravima ("Narodne novine" broj 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09., 143/12. i 152/14.), članka 55. Statuta Koprivničko-križevačke županije (“Službeni glasnik Koprivničko-križevačke županije” broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) i članka 22. stavka 2., a u svezi s člankom 6. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije ("Službeni glasnik Koprivničko-križevačke županije" broj 15/14.) Župan Koprivničko-križevačke županije 29. rujna 2021. donio je

**ODLUKU**

**o raspisivanju javnog natječaja za**

**za zamjenu nekretnina**

I.

           Odlukomo raspisivanju javnog natječaja za zamjenu nekretnina (u daljnjem tekstu: Odluka) raspisuje se javni natječaj za zamjenu nekretnina putem prikupljanja pisanih ponuda.

Predmet zamjene su nekretnine u vlasništvu Koprivničko-križevačke županije (u daljnjem tekstu: Županija) i to:

|  |  |  |  |  |  |  |
| --- | --- | --- | --- | --- | --- | --- |
| K.O. | K.Č. | ZK.UL.BR. | VLASNIŠTVO | OZNAKA | POVRŠINA  (m2) | TRŽIŠNA VRIJEDNOST (HRK) |
| Rasinja | 1658/1 | 4328 | Županija 1/1 | Oranica pri groblju | 11236 | 61.200,00 |
| Rasinja | 1660 | 4328 | Županija 1/1 | Oranica, Ulica baruna Inkeya | 2820 | 15.400,00 |
| UKUPNO |  |  |  |  | 14.056 | 76.600,00 |

koje se mijenjaju za nekretnine u vlasništvu pravne osobe označene kao:

|  |  |  |  |  |  |
| --- | --- | --- | --- | --- | --- |
| K.O. | K.Č. | ZK.UL.BR. | OZNAKA | POVRŠINA  (m2) | TRŽIŠNA VRIJEDNOST  (HRK) |
| Rasinja | 3919/2 | 4872 | Livada, Ulica baruna Inkeya | 16 | 100,00 |
| Rasinja | 2941/5 | 4868 | Livada, Ulica baruna Inkeya | 90 | 500,00 |
| Rasinja | 2941/6 | 4868 | Livada, Ulica baruna Inkeya | 84 | 500,00 |
| Rasinja | 2946 | 4868 | Jezero i livada, Ulica baruna Inkeya | 11.961 | 63.900,00 |
| Rasinja | 2947/5 | 4902 | Park, Ulica baruna Inkey | 2.474 | 13.500,00 |
| UKUPNO |  |  |  | 14.625 | 78.500,00 |

Zamjena će se provesti po principu nekretnina za nekretninu, uz obvezu plaćanja naknade razlike u tržišnoj vrijednosti nekretnina.

II.

Tržišna vrijednost nekretnina iz točke I. ove Odluke utvrđena je Procjembenim elaboratom tržišne vrijednosti nekretnine od 3. rujna 2021. godine izrađenog od strane stalnog sudskog vještaka za graditeljstvo i za procjenu vrijednosti nekretnina Draženu Kozjaku, mag. ing. aedif.

III.

Zamjena nekretnina iz točke I. ove Odluke provodi se u svrhu formiranja perivoja i osiguranja dostatnog prirodnog okoliša za realizacija projekta Dvorac Inkey, a što je u interesu daljnjeg gospodarskog razvoja kao i od općeg, javnog i socijalnog interesa za taj dio područja Koprivničko-križevačke županije.

IV.

Pravo  sudjelovanja  na  javnom  natječaju  imaju sve fizičke  i  pravne  osobe koji prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj i koje nemaju dospjelih nepodmirenih financijskih obveza, odnosno dugovanja prema Županiji.

Upravno tijelo Županije nadležno za financije povjerit će u svojoj službenoj evidenciji postojanje dospjelih nepodmirenih obveza svakog ponuditelja.

Jamčevina se ne plaća.

Poseban uvjet sudjelovanja na Javnom natječaju je dokaz o pravu vlasništva nekretnina upisanih u kčbr. 3919/2, zk.ul.br. 4872, kčbr. 2941/5, 2941/6 i 2946, zk.ul.br. 4868 i kčbr. 2947/5, zk.ul.br. 4902, sve u K.O. Rasinja.

  Rok za podnošenje ponuda je osam (8) od dana objave javnog natječaja u lokalnom tisku i  na službenoj internetskoj stranici Županije ([www.kckzz.hr](http://www.kckzz.hr)).

              Nepravovremene i nepotpune ponude neće se razmatrati.

Ponuda se predaje u zatvorenoj  omotnici  s  naznakom "Ponuda  za  natječaj  –  zamjena nekretnina –  ne otvaraj". Ponuda se predaje  u  pisarnici  Županije  ili poštom  preporučeno na  adresu  primatelja: Koprivničko-križevačka županija, Ulica Antuna Nemčića 5,  48 000 Koprivnica.

Otvaranje ponuda i postupak do donošenja Odluke o izboru najpovoljnijeg ponuditelja provesti će Povjerenstvo za provedbu javnog natječaja za zamjenu nekretnina (u daljnjem tekstu: Povjerenstvo). Otvaranje pristiglih ponuda provest će se najkasnije u roku od osam (8) dana po isteku roka za dostavu ponuda. Obavijest o vremenu i mjestu otvaranja ponuda bit će objavljena na službenoj internetskoj stranici Županije, najkasnije dva (2) dana prije dana otvaranja ponuda.

Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.

             Svi ponuditelji biti će obaviješteni o rezultatima javnog natječaja u roku osam (8) dana po izboru najpovoljnije ponude.

Javni natječaj smatra se valjanim ako je pravovremeno podnesena barem jedna ponuda koja ispunjava sve uvjete iz Javnog natječaja.

Ako sudionik u javnom natječaju, čija je ponuda izabrana kao najpovoljnija, ne sklopi ugovor o zamjeni nekretnina u roku od 30 (trideset) dana od dana primitka obavijesti o rezultatima javnog natječaja, smatrat će se da je odustao od ponude.

Razlika tržišne vrijednosti nekretnina iz točke I. ove Odluke podmiruje se jednokratno, najkasnije u roku od trideset (30) dana od dana sklapanja ugovora o zamjeni nekretnina, u protivnom se obračunavaju zakonske zatezne kamate.

Svaki stjecatelj snosi svoje troškove poreza na promet nekretninama, kao i eventualne druge troškove u vezi s provedbom ugovora o zamjeni nekretnina.

Županija će prilikom sklapanja ugovora o zamjeni nekretnina s najpovoljnijem ponuditeljem ugovoriti način izdavanja tabularne isprave podobne za uknjižbu vlasništva predmetnih nekretnina u zemljišne knjige kao i vrijeme i način predaje u posjed predmetne nekretnine.

Informacije o javnom natječaju moguće je dobiti u Upravnom odjelu za poslove Županijske skupštine i pravne poslove, na telefon: 048/658-187, svakim radnim danom od 07,00 do 15,00 sati.

Župan Koprivničko-križevačke županije (u daljnjem tekstu: Župan) zadržava pravo da poništi javni natječaj i ne izabere najpovoljnijeg ponuditelja.

V.

            Za provedbu postupka zamjene nekretnina imenuje se Povjerenstvo. Povjerenstvo provodi postupak otvaranja, pregleda i odabira ponuda, sastavlja popis podnijetih ponuda te predlaže Županu donošenje Odluke o izboru najpovoljnije ponude sukladno odredbama Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije ("Službeni glasnik Koprivničko-križevačke županije" broj 15/14.).

U Povjerenstvo se imenuju:

1. Darko Masnec, dipl. oec., pročelnik Upravnog odjela za financije, proračun i javnu nabavu, za predsjednika,
2. Marijan Štimac, dipl. oec., pročelnik Upravnog odjela za gospodarstvo, komunalne djelatnosti i poljoprivredu, za člana,
3. Tatjana Puklek, Tatjana Puklek, dipl. iur., viša savjetnica-specijalistica za poreze i pravne poslove u Upravnom odjelu za financije, proračun i javnu nabavu, za članicu,
4. Jelena Drakulić, dipl. iur., viša savjetnica za pravne poslove i upravljanje imovinom u Upravnom odjelu za poslove Županijske skupštine i pravne poslove, za članicu,
5. Emilija Cvelber, oec., stručna suradnica za komunalno gospodarstvo u Upravnom odjelu za gospodarstvo, komunalne djelatnosti i poljoprivredu, za članicu.

VI.

             Tekst javnog natječaja sastavni je dio ove Odluke  i nalazi se u prilogu, a objaviti će se u  "Podravskom listu" i službenoj internetskoj stranici Županije ([www.kckzz.hr](http://www.kckzz.hr)).

VII.

            Ova Odluka stupa na snagu danom donošenja.

ŽUPAN

KOPRIVNIČKO-KRIŽEVAČKE ŽUPANIJE

KLASA: 940-06/21-01/11

URBROJ: 2137/1-02/05-21-1

Koprivnica, 29. rujna 2021.

ŽUPAN

                                                                                                          Darko Koren, ing. građ.